CELEX: 22018D1783
Language: el
Date: 2018-11-09 00:00:00
Title: Σύσταση αριθ. 1/2018 του Συμβουλίου Σύνδεσης ΕΕ-Μαρόκου, της 9ης Νοεμβρίου 2018, για την έγκριση της παράτασης κατά ένα έτος του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017) [2018/1783]

19.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 292/7
               
            
         ΣΫΣΤΑΣΗ αριθ. 1/2018 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΜΑΡΌΚΟΥ
         της 9ης Νοεμβρίου 2018
         για την έγκριση της παράτασης κατά ένα έτος του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017) [2018/1783]
         ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΜΑΡΟΚΟΥ,
         Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου (1),
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου (εφεξής «συμφωνία») ετέθη σε ισχύ την 1η Μαρτίου 2000.
                  
               
                     (2)
                  
                  
                     Βάσει του άρθρου 80 της συμφωνίας, το Συμβούλιο Σύνδεσης μπορεί να διατυπώνει τις συστάσεις που κρίνει χρήσιμες για την επίτευξη των στόχων της συμφωνίας.
                  
               
                     (3)
                  
                  
                     Σύμφωνα με το άρθρο 90 της συμφωνίας, τα μέρη λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που καθορίζονται στη συμφωνία.
                  
               
                     (4)
                  
                  
                     Το άρθρο 10 του εσωτερικού κανονισμού του Συμβουλίου Σύνδεσης προβλέπει τη δυνατότητα να εκδίδει συστάσεις μεταξύ των συνόδων, μέσω γραπτής διαδικασίας.
                  
               
                     (5)
                  
                  
                     Η παράταση του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017) θα αποτελέσει τη βάση των σχέσεων ΕΕ-Μαρόκου για το τρέχον έτος και θα επιτρέψει να αρχίσουν οι διαπραγματεύσεις ώστε να καθοριστούν οι νέες θεματικές προτεραιότητες στις σχέσεις ΕΕ-Μαρόκου για τα επόμενα έτη,
                  
               ΣΥΝΙΣΤΑ:
         
            Άρθρο μόνο
            Το Συμβούλιο Σύνδεσης, ενεργώντας με γραπτή διαδικασία, συνιστά την παράταση κατά ένα έτος του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017).
         
         
            Βρυξέλλες, 9 Νοεμβρίου 2018.
            
               
                  Για το Συμβούλιο Σύνδεσης ΕΕ-Μαρόκου
               
               
                  Η Πρόεδρος
               
               F. MOGHERINI
            
         
         
            (1)  ΕΕ L 70 της 18.3.2000, σ. 2.